[image: image1.jpg]PN D200 210 DY

Ty Npn

INTERNATIONAL FELLOWSHIP OF CHRISTIANS AND JEWS

Seevmr
noidn





הודעה לתקשורת

29 פברואר 2016
הכנסת תציין מחר (יום ג') את יום  העובד הסוציאלי, בסימן העצמת האנשים הניצבים בחזית החברתית של ישראל
הפנים האמיתיות של טיפול שירותי הרווחה בילדים בסיכון ובמשפחותיהם – הדילמות והאתגרים ברצף הטיפול, הן בקהילה והן במסגרות חוץ ביתיות יוצגו מחר (יום ג') בהרחבה על-ידי משרד הרווחה ועובדים סוציאליים מהשטח, בדיון מיוחד של הוועדה לזכויות הילד בכנסת, במסגרת יום העובד הסוציאלי הבינלאומי. במסגרת הדיון יציגו אנשי שירות ילד ונוער במשרד הרווחה נתוני אמת אודות ההשקעה של שירותי הרווחה בטיפול בילדים בסיכון ובמשפחותיהם, במסגרת הקהילה, גם דרך סיפוריהם האישיים של בוגרים, ששוקמו בקהילה, בפנימיות או במשפחות אומנה.

הדיון המיוחד בוועדה לזכויות הילד מצטרף ל-7 דיונים אחרים שיתקיימו בוועדות הכנסת, במסגרת יום העובד הסוציאלי הבינלאומי בכנסת, שיזמו סגן יו"ר הכנסת ושר הרווחה והשירותים החברתיים לשעבר, ח"כ מאיר כהן, איגוד העובדים הסוציאליים והקרן לידידות, בראשות הרב יחיאל אקשטיין.

בוועדות הכנסת ידונו בין השאר בנושא טיפול העובדות הסוציאליות בתחלואה כפולה (הוועדה למאבק בנגע הסמים – שעה 09:00); תרומתם וטיפולם של העובדים הסוציאליים בקליטת עולים עם שוני תרבותי (ועדת העלייה, הקליטה והתפוצות – 09:30); העובדות הסוציאליות – מעמד, אתגרים וזכויות (הוועדה לקידום מעמד האישה ושוויון מגדרי – 10:00); העדר שקיפות ומידע על העסקת עובדים סוציאליים כעובדי קבלן ועל התקשרויות בשירותי הרווחה והחברה (הוועדה ליישום הנגשת המידע ועקרונות שקיפות לציבור – 11:00); מסגרות הטיפול והתמיכה בבני נוער חסרי עורף משפחתי המתגוררים בפנימיות (ועדת החינוך, התרבות והספורט – 11:30); מערכות מידע בשימוש מחלקות הרווחה בעיריית ת"א כדוגמה לתמיכה בתהליכים של התערבות מקצועית (ועדת המדע והטכנולוגיה- 12:00); דילמות ואתגרים ברצף הטיפול בילדים בסיכון ובמשפחותיהם, הן בקהילה והן במסגרות החוץ ביתיות (ועדה לזכויות הילד 12:30); העדר משאבים הנדרשים לעובדים הסוציאליים בטיפולם במשפחות החיות בעוני (ועדת העבודה, הרווחה והבריאות – שעה 13:00).
האירוע המרכזי ביום העובד הסוציאלי בכנסת יתקיים לראשונה באודיטוריום, במעמד מנכ"ל משרד הרווחה והשירותים החברתיים, אליעזר יבלון. במסגרת האירוע, שיתקיים בשעה 14:00, יעניקו סגן יו"ר הכנסת, ח"כ מאיר כהן, יו"ר ועדת העבודה הרווחה והבריאות, חה"כ אלי אלאלוף, יו"ר איגוד העובדים הסוציאליים, צפרא דוויק ומנכ"ל הקרן לידידות, ג'ף קיי, אותות ופרסי הוקרה לעובדים סוציאליים פורצי דרך, מהשטח ומהאקדמיה.
הזוכים בפרסים ובאותות ההוקרה: עו"ס שירה אבני מעיריית ירושלים, על הובלת תהליך עבודה ייחודי וחדשני המבטיח התייחסות למרכיב החברתי בתהליכי תכנון עיר ובניית שפה מקצועית משותפת לאנשי המקצוע. עו"ס נטלי חילו מונייר, מהאגף לשילוב חברתי בעיריית לוד, על הקמת מועדוניות דו-לאומיות לגיל הרך בלוד, המהווים שירות חדשני ופורץ דרך, רגיש תרבות, המפתח סובלנות, סבלנות, רגישות ומהווה גשר בין אוכלוסיות העיר. המחלקה לעבודה סוציאלית בבית החולים "זיו" בצפת, על שירות 
חדשני ויצירתי בטיפול הפסיכו-סוציאלי בפצועים הסורים, המאושפזים במרכז הרפואי "זיו" בצפת, בשיתוף פעולה עם הקהילה ועמותות לסיוע ואספקת אביזרים נדרשים. המחלקה לשירותים חברתיים בהדר בחיפה, על הקמת רשת חברתית בשכונת הדר בעיר, כבסיס לקיום תקשורת פרטנית, קבוצתית וקהילתית לקידום החוסן הקהילתי, בשילוב משאבי הקהילה ומנהיגיה לפתרון משברים מקומיים ומתן סיוע לתושבים. 
אות הוקרה לעובד סוציאלי מהאקדמיה על מחקר פורץ דרך יוענק לפרופ' מוחמד חאג' יחיא, מבית הספר לעבודה סוציאלית באוניברסיטה העברית בירושלים על ייסוד תחום ייחודי בחקר האלימות במשפחה בחברות מסורתיות, קהילות ערביות בכלל ובחברה הפלסטינאית בפרט. על פיתוח כלי מחקר ייחודי למדידת מימדים באלימות בין בני זוג ואבחון ההקשרים התרבותיים והסוציו-פוליטיים של תופעת האלימות במשפחה. פרופ' אורית נוטמן-שוורץ מייסדת וחברת ביה"ס לעבודה סוציאלית במכללת ספיר, תקבל אות הוקרה לעובד סוציאלי מהאקדמיה על פעילות פורצת דרך בשילוב אקדמיה- קהילה, על יוזמה וקידום מחקרים בתחום הטראומה האישית והחברתית. פיתוח מושגים חדשניים בחקר הטראומה, בהתמקדות במציאות טראומטית משותפת לאנשי מקצוע ומטופליהם, פיתוח תחום העבודה הסוציאלית הבינלאומית והשקת תוכנית לימודים חדשנית הכוללת עבודה עם פליטים, מהגרי עבודה, מבקשי מקלט וחסרי מעמד. אות הוקרה על מפעל חיים יוענק לפרופ' יעל גירון, ראשת החוג לעבודה סוציאלית במכללת צפת על תרומה ארוכת שנים בפיתוח מקצוע העבודה הסוציאלית, יישום והטמעת מודל הרמות המקצועיות בכלל והמומחיות בפרט, ועל קידום חוק העובדים הסוציאליים וניסוח הגדרת מקצוע העבודה הסוציאלית. 
ח"כ מאיר כהן, סגן יו"ר הכנסת ומי שיזם את יום העובד הסוציאלי בכנסת, אמר כי בתקופת כהונתו כשר הרווחה ועוד קודם לכן, כראש עיריית דימונה, למד להכיר ולהוקיר את עבודתם של העובדים הסוציאליים ותרומתם הייחודית והחשובה לחוסנה של החברה בישראל. "לכן היה חשוב לי כל-כך שהכנסת תציין את יום העובד הסוציאלי הבינלאומי ותקדיש יום אחד בשנה להעצמת אותם אנשים הניצבים בחזית החברתית של ישראל".

יו"ר איגוד העובדים הסוציאליים, צפרא דוויק, ציינה כי העובדים הסוציאליים עושים עבודה חשובה למען החברה בישראל ולעיתים הם מוצאים את עצמם מותקפים ומוכפשים, על כך שהצילו ילדים. "הוקרת הכנסת את פעילותם היא תעודת כבוד לעובדים הסוציאליים ולנבחרי הציבור, שיודעים להוקיר את אלה הפועלים על-פי החוק למען חברה טובה יותר".
נשיא הקרן לידידות, הרב יחיאל אקשטיין, אמר כי הקרן גאה להיות בין מארגני ההצדעה לעובדים הסוציאליים הפועלים בכל יום לסייע לאוכלוסיות החלשות ביותר בחברה הישראלית. כמי שמספקים לעובדי הרווחה של ישראל משאבים לטיפול באוכלוסייה הנזקקות, אנו עדים לפער העצום בין מחויבותם המקצועית וליבם הרחב לתמיכה והכלים הדלים איתם הם נאלצים לעיתים להתמודד. הגיע הזמן שמדינת ישראל תוקיר את מי שנלחם על דמותה וערכיה בכל יום ותפעל להעניק להם את התנאים והכבוד הראויים להם.
במליאת הכנסת יעלה ח"כ מאיר כהן, בהצעה לסדר היום את נושא יום העובד הסוציאלי בכנסת והצעת חוק פרטית שלו, שאמורה להטיב עם עבודתם של העובדים הסוציאליים תועלה לקריאה טרומית.     
	כתבים וצלמים מוזמנים לסיקור!

